قوزیی قیبریس تورک جمهوریتی باش ناظیری‌نین معاوینی و خاریجی ایشلر ناظیری کودرت اؤارسای گئچیدکاله هاوا لیمانینا هله پیلوت‌سوز هاوا آپاراتی‌نین چاتمادیغینی بیلدیریب.
اؤزارسای بایراک رادیو و تلویزیونا (BRT) وئردیگی آچیقلامادا گئچدکاله هاوا لیمانیندا ساده‌جه قورودا نظارت بؤلمه‌لری‌نین قورولماغا باشلاندیغینی سؤیله‌ییب.
تورکیه-‌نین موغلا ویلایتی‌نین دالامان قصبه‌سیندکی هاوا لیمانین‌دان قالخا‌جاق و بؤلگه‌ده وظیفه ایجرا ائده‌جک پیلوت‌سوز هاوا آپارات لارین بعضی‌لری‌نین قورولماغا باش‌لانان قورودان نظارت بؤلمه‌لری‌نین ایستیفاده‌یه وئریلدیگی زامان گئچیدکاله هاوا لیمانینا گئدجگینی وورغولایان اؤزارسای “بو مرحله‌ده گئچدکاله هاوا لیمانینا پیلوت‌سوز هاوا آپاراتی‌ هله گلمه‌ییب” دئییب.
ناظیر اؤزارسای حاضردا احتیاجین پیلوت‌سوز هاوا آپارات لارلا محدود اولدوغونو، سلاح‌لی اوچوش آپارات‌لارینا احتیاج اولمادیغینی بیلدیریب.
قئید ائدک کی، قوزیی قیبریس تورک جمهوریتی دسامبرین 13-ده گئچدکاله هاوا لیمانین‌دان پیلوت‌سوز هاوا آپاراتی لارلا آپاریلا‌جاق فعالیت‌لر اوچون ایستیفاده ائدیلمه‌سینی قرارا آلمیشدی.
حکومت تورکیه-‌نین طلبیله گئچیدکاله هاوا لیمانی‌نین قیبریس تورک باریش قوه‌لری قوموتانلیغی‌نین ایستیفاده‌سینه وئریلمه‌سینی تصدیقلمیشدی.
حاضرلیق‌لارین سرعت‌لی شکیلده داوام ائتدیگی گئچیدکاله هاوا لیمانینا پیلوت‌سوز هاوا آپاراتی لارین بو گون چاتاجاغی گؤزلنیلیر.
